Mstislav Rostropovich

Mstislav Rostropovich (Mstislav Leopoldovich Rostropovich, Мстислав Леопольдович Ростропович en ruso y alfabeto cirilico), naixito de Bacú (Unión Sovietica, hue Azerbaichán) o 27 de marzo de 1927 y muerto en Moscú (Rusia) o 27 d'abril de 2007, estió un violoncellista y director d'orquesta ruso, considerato o mas destacato interprete d'ixe instrumento musical mientres o sieglo XX. Antiparte, en estar un luitador por a democracia en l'antiga Unión Sovietica, vivió exiliato dende prencipios d'os anyos 1970, plegando mesmo a perder a suya nacionalidat sovietica en 1978.

En l'anyo 1984 estió premiato con un Premio Grammy en a categoría de musica clasica por a millor actuación de musica de cambra por a suya interpretación chunto a Rudolf Serkin d'a Sonata for Cello and Piano in E Minor, Op. 38 and Sonata in F, Op. 99 de Johannes Brahms.

 Vinclos externos 

Categoría:Musicos de Rusia
Categoría:Directors d'orquesta de Rusia
Categoría:Musicos de musica clasica
Categoría:1927 (naixencias)
Categoría:2007 (muertes)